FI
21.11.2022
Euroopan unionin virallinen lehti
C 441/15
— velvoittaa vastaajan korvaamaan oikeudenkäyntikulut kokonaisuudessaan molemmissa oikeusasteissa.
Oikeudelliset perusteet ja pääasialliset perustelut Valittaja vetoaa valituksensa tueksi kahteen valitusperusteeseen.
Ensimmäinen valitusperuste, joka perustuu SEUT 45 artiklan väitettyyn rikkomiseen, unionin yleisen tuomioistuimen perusteluvelvollisuuden laiminlyöntiin, virheeseen oikeudellisessa luonnehdinnassa ja asiakirja-aineiston huomioon ottamiseen vääristyneellä tavalla.
Toinen valitusperuste, joka perustuu Euroopan unionin virkamiehiin sovellettavien henkilöstösääntöjen VII liitteessä olevalla 8 artiklalla tavoitellun päämäärän loukkaamiseen ja yleisen suhteellisuusperiaatteen loukkaamiseen.
Valitus, jonka Hochmann Marketing GmbH on tehnyt 29.8.2022 unionin yleisen tuomioistuimen (kymmenes jaosto) asiassa T-337/20, Hochmann Marketing GmbH v.
EUIPO, 29.6.2022 antamasta tuomiosta (Asia C-575/22 P) (2022/C 441/21) Oikeudenkäyntikieli: saksa Asianosaiset Valittaja: Hochmann Marketing GmbH (edustaja: asianajaja J. Jennings, Rechtsanwalt) Muu osapuoli: Euroopan unionin teollisoikeuksien virasto (EUIPO) Euroopan unionin tuomioistuimen varapresidentti on 10.10.2022 antamallaan määräyksellä jättänyt valituksen tutkimatta ja velvoittanut valittajan vastaamaan omista oikeudenkäyntikuluistaan.
Ennakkoratkaisupyyntö, jonka Landgericht Frankfurt am Main (Saksa) on esittänyt 1.9.2022 – flightright GmbH v.
TAP Portugal (Asia C-578/22) (2022/C 441/22) Oikeudenkäyntikieli: saksa Ennakkoratkaisua pyytänyt tuomioistuin Landgericht Frankfurt am Main
Pääasian asianosaiset Kantaja ja valittaja: flightright GmbH Vastaaja ja valittajan vastapuoli: TAP Portugal
Ennakkoratkaisukysymykset 1) Onko asetuksen (EY) N:o 261/2004 (1) 4 artiklan 3 kohtaa, luettuna yhdessä 2 artiklan j alakohdan ja 3 artiklan 2 kohdan kanssa, tulkittava siten, että matkustajan on aina ilmoittauduttava lähtöselvitykseen niitä ehtoja noudattaen ja siinä määräajassa, jotka lentoliikenteen harjoittaja, matkanjärjestäjä tai valtuutettu matkatoimisto on etukäteen ilmoittanut, tai jos määräaikaa ei ole ilmoitettu, viimeistään 45 minuuttia ennen julkistettua lähtöaikaa ja myös kyseisen asetuksen 2 artiklan j alakohdan mukaisesti ilmoittauduttava lennolle saman asetuksen 3 artiklan 2 kohdan ehtojen mukaisesti?